Diari Oficial de la Generalitat Valenciana


Sumari del DOGV 1406, del 22-10-1990 (1990/819069)

ORDRE de 4 d'octubre de 1990, de la Conselleria d'Agricultura i Pesca, per la qual es concedeixen ajudes complementàries a inversions en plans de millora.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/04/(1)/dof/vci/html**

### Dades del document

Número de DOGV
:   1406

Data del DOGV
:   22-10-1990

Secció del DOGV
:   DISPOSICIONS GENERALS

Número del document
:   1990/819069


Data del document
:   04-10-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 4 d'octubre, de la Conselleria d'Agricultura i Pesca, per la qual es concedeixen ajudes complentàries a les inversions en plans de Millora.  
El darrer 1 de gener de 1989 es va iniciar l'aplicació a tot l'Estat espanyol del Reial Decret 808/87 de 19 de juny, pel qual s'estableix un sistema d'ajudes per a millora de l'eficàcia de les estructures agràries. Les ajudes recollides en aquest Reial Decret van ser fixades i desplegades en l'Ordre ministerial d?1 d'octubre de 1988, en la qual quedaven fixats els percentatges d'ajuda per als diferents tipus d'inversions i d'acord amb la dedicació del peticionari a l'activitat agrària. La dita Ordre establia a l'art. 9è. punt 2 que, fins al 31 de desembre de 1989, la quantia de les ajudes, acollides a l'acció comuna i, per tant, cofinançades amb fons de la CEE, s'incrementava en 10 punts sobre el percentatge establert en l'art. 8è punt 1. Desprès de la publicació del Reglament 3808/89 del Consell de Ministres de la CEE, pel qual es modificaven els Reglaments 797/85, 1096/78, 389/82 i 1696/71, a fi d'accelerar l'adaptació de les estructures de producció de l'agricultura, prevei en l'art. 1r., apartat 4, la possibilitat que uns quants països membres, inclòs Espanya, puguen incrementar les ajudes de l'art. 3r., punt 1, del Reglament 797/85, en 10 punts fins al 31 de desembre de 1991.  
Per tot açò, a fi de no privar el sector agrari valencià d'aquest finançament suplementari en l'aplicació del Reial Decret 808/1987 i ja que les limitacions pressupostàries obliguen de dirigir les ajudes cap als sectors socialment més implicats en la professió i a les activitats productives més concordants amb la política agrària de la Generalitat Valenciana,  
DISPOSE:  
Article primer La Conselleria d?agricultura i Pesca podrà concedir una ajuda complementària de fins al 10% de la inversió aprovada per a la realització de plans de millora acollits a ajudes recollides en el Reial Decret 808/1987.  
Article segon  
A aquesta ajuda complementària, només podran acollir-s'hi aquelles explotacions els titulars de les quals complesquen els requisits que estableix el punt 1 de l'article 5è del Reial Decret 808/1987.  
Article tercer  
L'ajuda es concedirà prioritàriament a:  
- Estalvi d'aigua i/o energia.  
- Consolidar la instal·lació de joves.  
- Reducció de produccions excedentàries.  
- Protecció del medi natural.  
Sempre queden excloses de l'ajuda les inversions en maquinària, edificacions d'ús múltiple i les que suposen ampliació de la superfície agrícola útil (SAU).  
Article quart  
Per raó del caràcter complementari de les ajudes, l'aprovació serà simultània a les que estableix el Reial Decret 808/1987, dins el mateix procediment administratiu.  
Article cinquè  
Per a ser beneficiari de les ajudes objecte d'aquesta Ordre, caldrà fer constar la petició expressa, marcant amb una creu l'apartat I de l'imprès de petició, ajuda complementària de la CAP.  
Article sisè  
El lliurament de l'ajuda complementària a què es refereix aquesta Ordre es farà quan haja estat certificada pel tècnic inspector la total realització de la inversió aprovada en el pla de millora.  
Article setè  
L'import de les ajudes regulades en aquesta ordre serà a càrrec de l'aplicació pressupostària 39.9192.2238.288.00.5 dels Pressuposts de la Generalitat Valenciana.  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
Valencia, 4 d'octubre de 1990.  
El Conseller d?agricultura i Pesca,   
LLUIS FONT DE MORA i MONTESINOS


Còpia Permalink ELI